kardosdrur/scandi-wiki huggingface dataset:
Natura 2000-område nr. 14 Ålborg Bugt, Randers Fjord og Mariager Fjord

Natura 2000-område nr. 14 Ålborg Bugt, Randers Fjord og Mariager Fjord er en naturplan under det fælleseuropæiske Natura 2000-projekt. Planområdet er EU-habitatområde og rummer 2 Fuglebeskyttelsesområder, og har et areal på alt 72.197 hektar. Den sydlige del, fra ud for Kongerslev, med de ydre dele af Mariager Fjord og Randers Fjord er tillige ramsarområde. Natura 2000-området strækker sig fra Lyngså i Ålborg Bugt mod nord, til Randers Fjord mod syd, og forbi Hevring Hede, til Lystrup Strand mod øst på nordkysten af Djursland.

Området 
Det er landets længste Natura 2000-område, som strækker sig langs østkysten over store, lavvandede kystarealer, og de kystnære landarealer med med vigtige levesteder for fisk og især fugle. Der har i området været udbredte bestande af ålegræs, men i dag findes det kun kun i små bestande. Kysten har et udstrakt system af revler, barrierer og enkelte småøer; enkelte strækninger af kysten har ved lavvande nærmest karakter som en vade. Ved dele af kyststrækningen i Randers Fjord og ved Overgård Gods uden for Mariager Fjord er der blevet etableret diger, hvilket har medført at den naturlige sammenhæng mellem havet og kystområdet afbrudt. Området grænser op til Natura 2000-områderne nr. 245 Ålborg Bugt, østlige del mod øst og nr. 17 Lille Vildmose, Tofte Skov og Høstemark Skov mod vest.

Et areal på 38 ha blev fredet i 1978 ud for Sødringholm Skov, for at bremse opførelsen af yderligere diger .

Natura 2000-planen er vedtaget i 2011, hvorefter kommunalbestyrelserne
og Naturstyrelsen skal udarbejde bindende handleplaner, som skal sikre
gennemførelsen af planen.
Natura 2000-planen er koordineret med vandplanerne 1.1 Nordlige Kattegat, Skagerrak, 1.2 Limfjorden, 1.3 Mariager Fjord, 1.5 Randers
Fjord, samt 1.6 Djursland.

Udpegningsgrundlag for Fuglebeskyttelsesområderne

Fuglebeskyttelsesområde nr. F2 Ålborg Bugt, nordlige del 
(T) = trækfugl, (Y) = ynglefugl
 Sangsvane (T)
 Pibesvane (T)
 Lysbuget knortegås (T)
 Gravand (T)
 Bjergand (T)
 Edderfugl (T)
 Sortand (T)
 Fløjlsand (T)
 Hjejle (T)
 Almindelig ryle (Y/T)
 Havterne (Y)
 Dværgterne (Y)
 Splitterne (Y)

Fuglebeskyttelsesområde nr. F15 Randers og Mariager Fjord 
 Knopsvane (T)
 Sangsvane (T)
 Pibesvane (T)
 Lysbuget knortegås (T)
 Gravand (T)
 Bjergand (T)
 Edderfugl (T)
 Sortand (T)
 Fløjlsand (T)
 Hvinand (T)
 Stor skallesluger (T)
 havørn (T)
 kongeørn (Y)
 Klyde (Y)
 Hjejle (T)
 Fjordterne (Y)
 Havterne (Y)
 Dværgterne (Y)

Noter

Kilder og henvisninger 
 Kort over området
 Naturplan
 Naturplanen 2016-2021
 Basisanalyse 2016-2021

Natura 2000-planer
Lokaliteter i Frederikshavn Kommune
Lokaliteter i Brønderslev Kommune
Lokaliteter i Aalborg Kommune
Lokaliteter i Mariagerfjord Kommune
Lokaliteter i Randers Kommune
Lokaliteter i Norddjurs Kommune
EU-habitatområder i Danmark
Fuglebeskyttelsesområder i Danmark
Ramsarområder i Danmark
Førde Lufthavn, Bringeland

Førde Lufthavn, Bringeland (IATA : FDE, ICAO: ENBL) er en norsk lufthavn som ejes og drives af Avinor AS. Lufthavnen er placeret på Bringeland i Gaular kommune i Sogn og Fjordane fylke, og det er omkring 16 kilometer fra Førde centrum. Lufthavnen blev åbnet 30 August 1986. Flyselskabet Widerøe driver ruteflyvninger til lufthavnen.

Når lufthavnen åbnede afløste en lufthavn i Øyrane i Førde. Den åbnede i 1971, men fik kun midlertidig licens på grund af beliggenheden midt i et industriområde.

Lufthavnen udvidet sin landingsbane i 2009 til at opfylde Avinor nye sikkerhedskrav 

Ved lufthavnen står en mindesten over luftslaget under anden verdenskrig, ofte refereret til som "den sorte fredag", 9. februar 1945 ved Førdefjorden, der begge sider led svære tab.

Destinationer

Referencer 

:no:Førde lufthamn, Bringeland

Lufthavne i Norge
Bydele i Københavns Kommune

Bydele i Københavns Kommune er officielt 10 administrative bydele med tilhørende lokaludvalg. Desuden findes der funktionelle bydele og kvarterer i Københavns Kommune.

Administrative bydele 
Kommunens administrative bydele er Indre By, Vesterbro/Kongens Enghave, Nørrebro, Østerbro, Amager Øst, Amager Vest, Valby, Bispebjerg, Vanløse og Brønshøj-Husum. De administrative bydele benyttes primært i forbindelse med statistik, planlægning og lokalpolitiske forhold. Den nuværende bydelsinddeling har fungeret siden 2007.

Hver bydel er inddelt i 4-11 kvarterer. Således er Københavns Kommune inddelt i i alt 67 kvarterer.

Lokaludvalg 
Hver bydel har sit eget lokaludvalg, med to undtagelser. Indre By har har også et lokaludvalg for Christianshavn, mens Vesterbro/Kongens Enghave har lokaludvalg for Vesterbro og Kongens Enghave, således er der i alt 12 lokaludvalg. Hvert lokaludvalg har 25 medlemmer. Heraf er 10 medlemmer politisk udpegede af de politiske partier i Københavns Borgerrepræsentation, mens de resterende 15 medlemmer repræsenterer lokale foreninger og beboere. De første lokaludvalg blev oprettet i 2006, hvor Valby, Østerbro og Vanløse fik lokaludvalg. De nuværende 12 lokaludvalg har alle eksisteret siden udgangen af 2008.

Funktionelle bydele 
Udover de officielle administrative bydele, så findes også nogle funktionelle bydele. Nordvestkvarteret der i praksis er synonymt med postnummerdistriktet Nordvest er et hyppigt benyttet navn for en funktionel bydel, der primært består af Bispebjerg-bydel, men også af mindre dele af Vanløse og Nørrebro bydele.

Øvrige funktionelle bydele er Islands Brygge, Ørestad, Christianshavn, Vesterbro, Kongens Enghave og Grøndal.

Historie

1997-2001 
I denne periode blev der eksperimenteret med at lægge mere administration og medfølgende økonomi ud i bydelsråd i fire bydele: Valby, Kgs. Enghave, Nørrebro og Østerbro. Bydelsrådene var dog præget af flere skandaler. I 2000 var der en afstemning om bydelsrådene skulle fortsætte, hvilket samlet blev et nej. Valby stemte dog ja og nogle politikere mente at de skulle have tilbuddet om at stemme om at blive en selvstændig kommune.

2002-2007 
Tidligere fandtes en anden inddeling med i alt 15 administrative bydele, som fungerede fra 2002-2007. Bydelene var: Bispebjerg, Brønshøj-Husum, Christianshavn, Indre By, Indre Nørrebro, Indre Østerbro, Kongens Enghave, Sundbyvester, Sundbyøster, Vesterbro, Ydre Nørrebro, Ydre Østerbro, Valby, Vanløse, Vestamager.

Kilder
Sune Hundborg

Sune Hundborg (født 27. februar 1986) er en dansk freelanceskuespiller og dubber, som siden 1996 har medvirket i utallige tegnefilm, tv-reklamer og teaterstykker på de københavnske teatre. Han startede sin karriere som elitesportsdanser, men debuterede i 1996 på Nørrebro Teater i opsætningen "Jul i Gammelby". Derfra tog karrieren hurtigt fart og han fik foden indenfor i tegnefilmens verden. Efter at have dubbet sin første tegnefilm, "Anabells Juleønske", i 1997, tog tingene fart og tilbuddene om flere speakeropgaver stod hurtigt i kø. Han har bl.a. været fast promotionvoice for Disney XD, siden starten af 2011.

Speak

 Promotion voice for Disney
 iCarly
 Bakugan
 Kick Buttowski
 Iron man – Armored Adventures
 Rollinger
 Hey Arnold,
 Kim Possible
 Drengen og jernkæmpen
 3 venner og Jerry
 Jern Henrik
 Digimon - Matt
 Pippi Langstrømpe
 Niels Neutron
 E.T.
 Radisserne
 Frikvarter
 Ps Bamse
''Listen med speakeropgaver er ikke fuldendt, men er et uddrag."

Tv, film og reklame
 "Original Juice" – Panorama
 "Megamotors" – Camp David
 "Kristligt Dagblad"
 "LEGO", Minerva film
 "Kellogs"', Easy film
 "Dansk Tipstjeneste", Nordisk film
 "Novo Nordisk", Cast-It
 "Rådet for større færdselssikkerhed", Minerva film
 "Nokia 3200", Buda park
 "Dell", "Autolog", "Future people", "Nokia", The Voice

Sceneerfaring
 "Jul i Gammelby", Nørrebro teater, sæson 1
 "Jul i Gammelby", Nørrebro teater, sæson 2
 "Galileos liv", Betty Nansen teatret
 "Peter Pan", Det Ny teater
 "Fjernt herfra", Edison Scenen

Eksterne henvisninger 
 

Tjek fødselsår
Skuespillere fra Danmark
Jekaterina Bytjkova

Jekaterina Andrejevna Bytjkova (, ; født 5. juni 1985 i Moskva, Sovjetunionen) er en professionel tennisspiller fra Rusland. 

Jekaterina Bytjkova højeste rangering på WTA single rangliste var som nummer 66, som hun opnåede 20. februar 2006. I double er den bedste placering nummer 106, som blev opnået 29. januar 2007.

Eksterne henvisninger 

Tennisspillere fra Rusland
Personer fra Moskva
Leonie Mekel

Leonie Mekel (født 11. november 1983 i Delft, Holland) er en professionel tennisspiller fra Holland. 

Leonie Mekel højeste rangering på WTA single rangliste var som nummer 355, hvilket hun opnåede 6. april 2009. I double er den bedste placering nummer 312, hvilket blev opnået 28. september 2009.

Eksterne henvisninger 

Tennisspillere fra Holland
Personer fra Delft
Jasmin Wöhr

Jasmin Wöhr (født 21. august 1980 i Tübingen, Tyskland) er en professionel tennisspiller fra Tyskland. 

Jasmin Wöhr højeste rangering på WTA single rangliste var som nummer 188, hvilket hun opnåede 14. december 2008. I double er den bedste placering nummer 46, hvilket blev opnået 23. juli 2007.

Eksterne henvisninger 

Tennisspillere fra Tyskland
Personer fra Tübingen
Palle Bolten Jagd

Palle Bolten Jagd (25. april 1918 i Viborg – 3. januar 1988) var en dansk officer, direktør for Forsvarets Bygningstjeneste og slotsforvalter. Han var far til fire børn, heriblandt Karin Jagd.

Biografi 
Jagd var søn af major Knud Bolten Jagd og hustru Ulla f. Andersen (død 1933), blev student fra Frederiksborg Statsskole 1936, tog filosofikum 1937, blev løjtnant af Ingeniørtropperne 1939 og premierløjtnant 1940. Han var ved Den Danske Brigade i Sverige 1943-45, var chef for dansk minekontrol november 1945-46, lærer ved Pioner- og Telegrafskolen 1946, blev kaptajnløjtnant 1946, var på ingeniørkursus 1946-48 og var ansat i Krigsministeriet 1948-50, i Forsvarsministeriet 1950-52, var lærer i krigsbygningskunst ved Hærens Officersskole, Hærens Fenrikskole og Forsvarsakademiet 1948-52 og blev kaptajn 1949.

Palle Bolten Jagd blev udnævnt til oberstløjtnant og direktør for Forsvarets Bygningstjeneste i 1952 og blev 1954 sat i reserven. Han var formand for Forsvarsministeriets kommandantskabsforvaltningsudvalg 1955-61 og repræsentant ved NATOs infrastrukturkomité 1951-52. I 1979 blev han udnævnt til slots- og ridderkapelforvalter på Frederiksborg Slot og forlod direktørposten i Forsvaret. Jagd var slotsforvalter til sin død 1988. Han var Kommandør af 1. grad af Dannebrogordenen.

Han var medlem af bestyrelsen for Ingeniørløjtnantselskabet 1942-49, formand 1947-49 og af bestyrelsen for Det Krigsvidenskabelige Selskab 1945-47, fagredaktør af Tidsskrift for Ingeniørofficerer 1949-52, medlem af Dansk Ingeniørforening 1948.

Jagd var også militærhistoriker. Han skrev artikler i Militært Tidsskrift, Tidsskrift for ingeniørofficerer, Trap Danmark, bygningsfaglige og militære bøger og tidsskrifter m.fl. I 1984-86 udkom hans Danske Forsvarsanlæg i 5000 år.

Jagd blev gift 7. november 1941 med Elin Tryde (12. november 1916 – 2003), datter af oberstløjtnant Axel Tryde (død 1939) og hustru Edith f. Lohse (død 1945).

Forfatterskab 
 (red.) Danske forsvarsanlæg i 5000 år, 3 bind, København: Martins Forlag 1984-86:
 Bind 1: Indtil 1684: Om forsvarets anlæg i det gamle rige, fortifikationens udvikling og bygmestre indtil 1684. 1986. 
 Bind 2: 1684-1932: Om Fortifikationsetaterne 1648-1763, Ingeniørkorpset 1763-1932, forsvarsanlæg i Rigets oversøiske dele og ingeniøroffecerernes virke i vej-, jernbane-, telegraf- og ballontjenesten samt i Hedeselskabet. 1986. 
 Bind 3: Efter 1932: Om forsvarets byggevirksomhed og ingeniørofficerernes virke uden for troppetjenesten. 1984.

Kilder 
 Kraks Blå Bog 1974
 

Ingeniørofficerer fra Danmark
Kommandører af 1. grad af Dannebrog
Personer i Kraks Blå Bog (afdøde)
Militærhistorikere fra Danmark
Faglitterære forfattere fra Danmark
Danskere i 1900-tallet
Personer fra Viborg
Den Danske Brigade
Direktører for tjenester i Forsvaret
Slotsforvaltere fra Danmark
Dansksprogede forfattere fra Danmark
Engelina

Engelina (født Engelina Andrina Larsen 1978 på Bornholm) er en dansk sangskriver og sanger. Engelina fik sit gennembrud som sanger og sangskriver på DJ Encore's "I See Right Through to You", som var et nummer ét hit i Danmark i 2001, og titelsang til Big Brother. Efterfølgende udgav hun albummet Intuition (2002) med DJ Encore, som solgte over 25.000 eksemplarer. Siden 2005 har hun sunget kor for Anne Linnet.

Hun har siden 2007 skrevet sange for udenlandske artister som Kylie Minogue, Eric Saade, Sash!, og Basshunter, og danske kunstnere som Medina, Clemens, The Storm, Svenstrup & Vendelboe, Kato, Electric Lady Lab, Alexander Brown, Anthony Jasmin og Patrick Spiegelberg.

Engelina var i 2012 den tredje mest spillede danske komponist i Danmark.

I 2013 sang hun på Clemens' platin-hit "Har du noget at sige", Svenstrup & Vendelboes "Festen er forbi" og Rune RKs "Are You Burning".

Engelina har haft flere sange med i Dansk Melodi Grand Prix. I 2012-udgaven blev "Take Our Hearts" sunget af Jesper Nohrstedt nummer to. Engelina deltog som sangskriver med to sange til Dansk Melodi Grand Prix 2014; "Vi finder hjem" med Emilie Moldow og "She's the One" med Danni Elmo. I 2015 startede Engelina pladeselskabet Slick.Boutique sammen med produceren Johannes Jules Wolfson fra Nexus Music. Deres første udgivelse var debutalbummet Unge øjne (2015) fra Cisilia.

Engelina er datter af sangeren Ann-Cathrin og sangeren og sangskriveren Henning Larsen. Hun voksede op i Østerlars på Bornholm med sine to ældre søstre og gik i Østermarie Skole. Engelina var oprindeligt en jazz- og soulsanger.

Referencer

Eksterne henvisninger 
 Discogs – Engelina Andrina Larsen 
 Youtube: The talented singers Ida Corr, Christina Undhjem and Engelina used to be in a girlband called "Sha Li Mar"

Sangskrivere fra Danmark
Sangere fra Danmark
Dansksprogede forfattere fra Danmark
Benoni d'Aubert

Benoni d'Aubert (født 4. august 1768 i København, død 21. april 1832) var en dansk-norsk officer, bror til Jacques d'Aubert.

Han blev født i København 4. august (hjemmedøbt 5. august) 1768 og var søn af François Jacques Xavier d'Aubert. Han begyndte sin militære løbebane i 1785, idet han da udnævntes til sekondløjtnant à la suite i Armeen. Året efter blev han ingeniørsekondløjtnant à la suite og i 1787 virkelig sekondløjtnant i Ingeniørkorpset. I tidsrummet 1790-1800 deltog han i trianguleringen til den første kystmåling i Norge og var 1800-06 ingeniør i Christianssand fæstning. Han havde imidlertid i 1795 erholdt premierløjtnants karakter, blev i 1796 virkelig premierløjtnant, i 1803 karakteriseret og i 1804 virkelig ingeniørkaptajn. Fra 1806-10 var han ansat ved det danske ingeniørdetachement og blev, efter i 1808 at have erholdt majors karakter, 1810 major ved den norske ingeniørbrigade (en afdeling af det danske Ingeniørkorps). Samme år ansattes han som 1. direktør for den kombinerede militære og økonomiske opmåling i Norge, hvilken stilling han beholdt til sin død. Fra 1811-17 var han samtidig kommandant på Kongsvinger og Blakjær Skanse.

Ved Norges adskillelse fra Danmark i 1814 forblev han i Norge, i hvilken anledning han udslettedes af Armeens lister, men erholdt dog 1815 efter ansøgning afsked i nåde af dansk krigstjeneste. Han var i 1814 blevet forfremmet til oberstløjtnant og blev året efter oberst og chef for det norske Ingeniørkorps (fra 1818 kaldet Ingeniørbrigaden), hvilken stilling han ligeledes beholdt til sin død. I 1818 forfremmedes han til generalmajor og var i 2 år, 1821-23, midlertidig chef for Krigsskolen. Fra 1820 var han æresmedlem af Kungliga Krigsvetenskapsakademien. Han døde 21. april 1832 efter i de sidste år at have lidt af en meget nedbrudt helbred.

D'Aubert havde store fortjenester af ordningen af Norges geografiske opmåling, særlig efter dette lands forening med Sverige.

8. januar 1797 blev han gift med Jakobine Henriette Thaulow (1776-1833), datter af by- og rådstueskriver Henrik Arnold Thaulow og søster til Henrik Wergelands moder. I ægteskabet fik han flere børn, blandt andre Ludvig Cæsar Martin, Otto Gilbert David og Michael Conrad Sophus Emil Aubert.

Kilder 
 V.E. Tychsen, "Benoni d'Aubert", i: C.F. Bricka (red.), Dansk Biografisk Lexikon, København: Gyldendal 1887-1905.
 C.M. de Seue, Historiske Beretninger om Norges geografiske Opmaaling.
 J.B. Halvorsen, Norsk forfatter-lexikon.
 Norsk militært Tidsskrift, 1882, s. 584 f.

Personer i Dansk Biografisk Leksikon
Personer fra København
Ingeniørofficerer fra Danmark
Generaler fra Norge
Danskere i 1700-tallet
Danskere i 1800-tallet
Benoni
Medlemmer af Kungliga Krigsvetenskapsakademien
Jacques d'Aubert

Jacques d'Aubert (født 16. december 1769 i København, død 11. december 1844 i Pisa) var en dansk officer, bror til Benoni d'Aubert.

Han var en søn af François Jacques Xavier d'Aubert. Han blev 1776 artillerikadet, 1781 sekond-, 1787 premierløjtnant, 1791 karakteriseret, 1796 virkelig stabskaptajn, 1802 kompagnichef, 1807 karakteriseret, 1813 virkelig major, 1812 karakteriseret, 1816 virkelig oberstløjtnant og chef for Holstenske Artilleribrigade, 1814 karakteriseret oberst, 1815 kammerherre. 1819 gik han af og blev generalkrigskommissær. 1813 blev han efter oberstløjtnant Wenzel Harmer pladskommandant i Altona og 1814 medlem af kommissionen til at bestyre tilbagetagelsen af hertugdømmerne Slesvig og Holsten.

1825 udgav han i Paris sine memoirer om begivenhederne ved Hamborg i 1813. Han udtalte sig deri meget bittert om den danske krigsførelse og fremsatte uheldige insinuationer imod prins Frederik af Hessen, der i 1813 var kommanderende general, og med hvem d'Aubert havde haft flere sammenstød. Kongen lod derfor d'Aubert stille for en krigsret, der dømte ham for overtrædelse af Trykkefrihedsloven til tab af charge og 6 års landsforvisning. Kongen formildede dommen til simpel afsked og fæstningsarrest på kongens nåde. D'Aubert forløb sig dog igen, imedens han sad i Kastellet, i breve, han skrev til kongen og andre. Hans arrest blev derfor for en tid skærpet. 1827, efter 2 års arrest, blev han benådet og fik en ny afsked med pension. Han rejste til Tyskland, bosatte sig i Oldenborg og døde 11. december 1844 i Pisa.

Han var en begavet og dygtig artilleriofficer med udmærkede militære kundskaber, men hypokonder og ærgerrig; han overvurderede sig selv, og da han var i så høj grad lidenskabelig, at det næsten kunne kaldes sygdom, forløb han sig stadig. Straffen for hans bog synes dog for streng. Han var 1792 blevet gift med Christine Sophia Caroline Destinon (døbt 4. februar 1769 i Kastellet – 24. januar 1809), datter af generalmajor Johannes von Destinon.

Kilder 
 P.C. Bang, "Jacques d'Aubert", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Personer i Dansk Biografisk Leksikon
Personer fra København
Artilleriofficerer fra Danmark
Danskere i 1700-tallet
Danskere i 1800-tallet
Jacques
Personer i Napoleonskrigene fra Danmark-Norge
Selvbiografer fra Danmark
Krigskommissærer fra Danmark
Kammerherrer fra Danmark
Procompsognathus

Procompsognathus er en art af små theropod dinosaurere der levede omkring den sene Trias periode, for omkring 210 millioner år siden. Procompsognathus blev navngivet af Eberhard Fraas i 1913. Her navngav han arten, P. triassicus, på basis af et dårligt bevaret skelet, fundet i Württemberg, Germany.

Navnet kommer fra Compsognathus, hvilket betyder "elegant kæbe" (oldgræsk: kompsós/κομψός betyder "elegant", "raffineret" eller "lækker", og gnáthos/γνάθος betyder "kæbe"), som var en senere, dinosaur fra Juratiden. Prefikset pró/πρό betyder "før" or "forfader til", selvom denne direkte slægtslinje ikke er understøttet af efterfølgende forskninger.

Palæobiologi
Procompsognathus kan have været omkring 1 meter lang (3.6 ft). Som tobenet havde den lange bagben, korte arme, hænder med store klør, En lang, spids snude med mange snå tænder. og en stiv hale. Den levede på relativt tørt indland, og kan have spist insekter, øgler, og andre smådyr.

Klassifikation
Selvom den utvivlsomt er en lille, tobenet kødæder, så er det dårligt bevarede skelet det eneste kendte eksemplar af Procompsognathus, hvilket gør dens sande identitet svær at bestemme. Den har historisk været kendt som en theropod dinosaur, selvom nogle, så som Allen (2004), havde tænkt Procompsognathus som værende en primitiv, ikke-dinosaurid medlem af ornithodira. Sereno og Wild (1992) erklærede at den bevarede dinosaur bestod af fossiler fra to forskellige dyr. De henviste kraniet som at tilhøre crocodylomorphen Saltoposuchus, og resten af skelettet som tilhørende Segisaurus.
Rauhut og Hungerbuhler (2000) noterede egenskaber fra ryghvirvlerne som kunne tydede på, at Procompsognathus kunne være en coelophysid eller ceratosaur, og Carrano et al. (2005), i deres nye undersøgelse af den beslægtede Segisaurus, konkluderede han både Segisaurus og Procompsognathus som tilhørende Coelophysidae indenfor Dinosauria.

Referencer

Eksterne henvisninger 

  Procompsognathus at DinoData

Dinosaurer
Niels Jørgen Riis

Niels Jørgen Koefoed Riis (født 16. juli 1969 på Aabygaard i Nyker) er en dansk operasanger. Han er ansat som tenorsolist på Operaen på Det Kongelige Teater. 

Riis synger ikke alene på Operaen, men også ved festspillene i Bergen, 
Festspillene i Østermarie og ved Puccini-festspillene i Italien. Han blev i 2011 æreskunstner i  Østermarie, hvor der er opkaldt en vej efter ham: Niels Jørgen Riis' Gjâre.

Han fik tidligt Herold prisen i Vilhelm Herolds fødeby, Hasle, samler på antikke messingstager og har fire reoler med bøger om Bornholm.

Partier 
 Nemorino i Gaetano Donizettis Elskovsdrikken. 
 Alfredo i Giuseppe Verdis La Traviata. 
 Leander i Carl Nielsens Maskarade. 
 Belfiore i Rossinis Rejsen til Reims. 
 Hertugen i Giuseppe Verdis Rigoletto. 
 Werther i Jules Massenets Werther. 
 Fenton i Verdis Falstaff. 
 Rodolfo i Giacomo Puccinis La Bohème. 
 Macduff i Verdis Macbeth. 
 Lenskij i Tjajkovskijs Eugen Onegin. 
 Edgardo i Gaetano Donizettis Lucia di Lammermoor 
 Romeo i Charles Gounods Romeo og Julie.

Referencer

Eksterne henvisninger 
 
 

Operasangere fra Danmark
Personer fra Bornholm
Personer i Kraks Blå Bog
Hevring Hede

Hevring Hede er et  158 ha stort flyvesands- og hedeområde på  hævet havbund med markante, gamle strandvolde, beliggende i  Norddjurs Kommune, på nordkysten af Djursland, nordøst for landsbyen Hevring,  øst for Randers Fjord, med Kattegat mod nord; Mod sydvest grænser den til Hevring Å, der løber ud i Kattegat nordvest om området. Det er  et lavtliggende landområde, der mod vest afgrænses af en meget markant kystskrænt fra stenalderen. Hevring Hede er dækket af flyvesand, hvorved området fremstår som et nutidigt klitområde. 

Den kystnære del af heden er en del af Natura 2000-område nr. 14 Ålborg Bugt, Randers Fjord og Mariager Fjord, og er en del af både fuglebeskyttelsesområdet og ramsarområdet.

Hevring Hede er en del af Hevring Skydeterræn, og der er ofte lukket for offentlig adgang. Øst for heden ligger hovedgården Hevringholm.

Eksterne kilder og henvisninger

 Hevring Hede, Hævet havbund fra stenalderen med flyvesandsaflejringer
 Om Hevring Hede   naturstyrelsens websider

Lokaliteter i Norddjurs Kommune
Danske heder
Kranjska Gora

Kranjska Gora (, ) er en by og kommune i det nordvestlige Slovenien, nær grænsen til Østrig og Italien. Byen har omkring 5.500 indbyggere.

Kranjska Gora, som ligger i de Juliske Alper, er et populært vintersportssted. Årligt arrangeres der slalom- og storslalomløb i den alpine verdenscup, under det som kaldes Vitranc Cup. Skihopbakken Planica ligger også i området.

Eksterne henvisninger 
 Officiel hjemmeside     
 Vitranc Cups officielle hjemmeside 

Byer i Slovenien
Vintersportssteder i Slovenien
Schade

Schade har flere betydninger:
 Jens August Schade – dansk forfatter og digter (1903 – 1978)
 Virtus Schade – dansk forfatter og journalist (1935 – 1995)
Sun Shengnan

Sun Shengnan (født 21. januar 1987 i Beijing, Kina) er en professionel tennisspiller fra Kina. 

Sun Shengnan højeste rangering på WTA single rangliste var som nummer 216, hvilket hun opnåede 4. april 2011. I double er den bedste placering nummer 50, hvilket blev opnået 17. september 2007.

Eksterne henvisninger 

Tennisspillere fra Kina
Personer fra Beijing